Na temelju članka 70. stavka 2. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10 -ispravak, 90/11, 16/12, 86/12, 126/12 -pročišćeni tekst, 94/13, 152/14, 7/17, 68/18, 98/19, 64/20, 151/22, 156/23), a u svezi s člankom 17. stavkom 3. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN 132/13), članka 43. Zakona o zaštiti na radu (NN 71/14, 118/14, 154/14, 94/18 i 96/18), te članka 2. stavka 1. točke 1., članka 5. i 6. Opće uredbe o zaštiti podataka (EU) 2016/679, te članka 58. Statuta Osnovne škole Karlobag, a nakon prethodnog savjetovanja sa sindikalnim povjerenikom u funkciji radničkog vijeća o donošenju Pravilnika o video nadzoru, Školski odbor na sjednici održanoj dana 27.03.2025. godine donio je

**PRAVILNIK**

**O VIDEO NADZORU I KORIŠTENJU SUSTAVA VIDEO NADZORA**

**I. OPĆE ODREDBE**

**Članak 1.**

 Ovim Pravilnikom regulirano je prikupljanje, obrada i čuvanje osobnih podataka korištenjem sustava video nadzora. Ovaj Pravilnik primjenjuje se na odgovarajući način sukladno zakonskim i podzakonskim aktima kojima se uređuje i regulira zaštita osobnih podataka i provedba sustava tehničke zaštite.

**Članak 2.**

 Izrazi koji se u ovom Pravilniku koriste, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način i muški i ženski rod.

**II. SVRHA VIDEO NADZORA**

**Članak 3.**

 Osnovna škola Karlobag (dalje u tekstu: Škola) koristi sustav video nadzora u školi na adresi Obala Vladimira Nazora 11, 53288 Karlobag, zbog sigurnosti učenika, zaposlenika, posjetitelja/stranaka i imovine Škole, a posebno radi zaštite one imovine za koju je zakonom određeno da se trajno čuva te imovine koja služi za pohranjivanje i obradu podataka.

**III. OPSEG, NAČIN I VRIJEME ČUVANJA PODATAKA**

**Članak 4.**

 Poslodavac prikuplja osobne podatke korištenjem sustava video nadzora koji bilježi podatke izgleda i kretanja osoba. Opseg prikupljanja i daljnja obrada podataka korištenjem sustava video nadzora ograničen je na ispunjenje svrhe iz stavka 1. ovog članka.

**Članak 5.**

 U svrhu iz stavka 1. Ovog članka u obuhvatu sustava video nadzora je prostor koji se nalazi neposredno oko Škole, sva ulazna i izlazna vrata u Školi, prostor iza objekta Škole, školsko dvorište i igralište, hodnici škole. Video nadzorom nisu pokriveni prostori u Školi: učionice, tavanski prostor, kuhinja, školska kantina, školska knjižnica, arhiva, zbornica, tajništvo i ured ravnatelja, kotlovnica , sanitarni čvor i unutrašnji prostor dvorane.

**Članak 6.**

 Podatci prikupljeni korištenjem sustava video nadzora nalaze se na snimaču koji je zaključan u uredu tajnika. Pristup podatcima, odnosno uvid u sadržaj nastao korištenjem sustava video nadzora, ima ravnatelj i osobe koje ravnatelj pismeno ovlasti.

**Članak 7.**

 Presnimavanje i pohrana sadržaja nastalog korištenjem sustava video nadzora na druge medije, kao i daljnje korištenje istog, dopušteno je isključivo u slučajevima određenim zakonom.

**Članak 8.**

Podatci prikupljeni korištenjem sustava video nadzora čuvaju se najduže 30 dana, a nakon tog vremena podatci se brišu ili uništavaju na odgovarajući način.

Odredbe iz stavka 1. Ovog članka ne odnosi se na slučajeve počinjenja kaznenog djela, oštećenja ili uništenja imovine i sl., kada se prikupljeni podatci o takvim događajima mogu sačuvati kao dokazni materijal te na pisani zahtjev ustupiti pravosudnim i policijskim tijelima.

**IV. ZAŠTITA PRAVA UČENIKA, RADNIKA I DRUGIH OSOBA**

**Članak 9.**

 Ravnatelj Škole dužan je osigurati da se na vidnom mjestu pri ulasku u prostor istakne obavijest da se prostor nadzire sustavom tehničke zaštite. Ravnatelj, kao ni bilo koja druga osoba, se smije koristiti podatke o osobama prikupljenim sustavom tehničke zaštite izvan njihove zakonske namjene.

**Članak 10.**

**V. ZAVRŠNA ODREDBA**

 Ovaj Pravilnik stupa na snagu danom objave na oglasnoj ploči Škole i na web stranici Škole.

Predsjednica Školskog odbora:

 Sanja Dasović, mag. philol. croat.

Ovaj Pravilnik objavljen je na oglasnoj ploči Škole i web stranici Škole dana \_\_\_\_\_\_\_\_\_\_\_\_.

KLASA: 011-02/25-01/2

URBROJ: 2125-25-01-25-2

Karlobag, 27. ožujka 2025.

 Ravnateljica:

 Adriana Serdar, mag. prim. educ.

OSNOVNA ŠKOLA KARLOBAG

KLASA:011-02/25-01/2

URBROJ:2125-25-01-25-1

Karlobagu, 17. ožujka 2025.

 N/r gosp. HRVOJA DOMANDŽIĆ-a,

sindikalnog povjerenika s ovlastima radničkog vijeća Osnovne škole Karlobag

 PREDMET: Savjetovanje prije donošenja Pravilnika o

 videonadzoru i korištenju sustava vidonadzora

 Sukladno odredbi članka 150. stavku 3. točki 1. Zakona o radu (NN 93/14, 127/17, 98/19, 151/22., 46/23, 64/23) molim Vaše pisano očitovanje na prijedlog Pravilnika o videonadzoru i korištenju sustava vidonadzora prije donošenja Pravilnika o videonadzoru i korištenju sustava vidonadzora

 Ako se u zakonom roku od osam dana ne očitujete smatrat će se da nemate primjedbi na prijedlog Pravilnika o videonadzoru i korištenju sustava vidonadzora Osnovne škole Karlobag.

 S poštovanjem.

 Ravnateljica

 Adriana Serdar

PRILOG: Prijedlog Pravilnika o videonadzoru i korištenju sustava vidonadzora

DOSTAVITI:

1. Hrvoje Domandžić, sindikalni povjerenik s ovlastima radničkog vijeća

2. Pismohrana

 D O S T A V N I C A

Ja,\_\_\_\_\_\_\_\_\_\_\_\_\_\_\_\_\_\_\_\_\_\_\_ vlastoručnim potpisom potvrđujem da sam dana \_\_\_\_\_\_\_\_\_ primio/la pismeni zahtjev za očitovanje na prijedlog Pravilnika o videonadzoru i korištenju sustava vidonadzora

 prije donošenja Pravilnika o videonadzoru i korištenju sustava vidonadzora koji mi je uručila

ravnateljica škole.

PREDAO: PRIMIO:

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_